kardosdrur/scandi-wiki huggingface dataset:
Søndersø (Sørup)

Søndersø (dansk) eller Südensee (tysk) er en spredtliggende landsby beliggende syd for søen af samme navn i det centrale Angel i Sydslesvig. Administrativt hører Søndersø under Sørup Kommune i Slesvig-Flensborg kreds i den nordtyske delstat Slesvig-Holsten. Søndersø var en selvstændig kommune indtil 1970, hvor sognets kommuner Bjerre, Fladsby, Gammelby, Harresby, Løstrup (med Mølmark), Svendsby , Sørup, Sørupskov og Venerød blev slået sammen til en ny storkommune. Mølmark kom allerede 1966 til Løstrup. I den danske periode indtil 1864 hørte landsbyen under Sørup Sogn (Ny Herred, Flensborg Amt).

Søndersø er første gang nævnt 1528 (ÆDAV 529). Stednavnet henviser til beliggenden syd for Søndersøen, som tidligere kun hed Sø. I folkesproget udtaltes stedet synjen æ sjø. Stednavnet betegnede altså først landsbyen og først senere søen. På ældre dansk findes også formen Søndensø. Under Søndersø regnes også Søndersøgaard gods, den tidligere kro Søende, det tidligere kådnersted (husmandssted) Bondebro og Mosevad. Søndersøgaard gods kom først 1928 under kommunens administration.

Noter 

Byer i Kreis Slesvig-Flensborg
Mihály Mosonyi

Mihaly Mosonyi opr. (Michael Brand) (født 2. september 1815 i Boldogasszonyfalva, Ungarn (nu Frauenkirchen, Østrig), død 31. oktober 1870 i Budapest, Ungarn) var en ungarsk komponist, pianist og lærer.

Mosonyi var i starten selvlært på blæserinstrumenter og klaver. Han studerede senere klaver og musikteori privat hos Károly Turányi. Han har skrevet to symfonier, orkesterværker, kammermusik, operaer, klaverstykker, instrumentalværker, korværker, vokalværker etc. Han underviste som lærer i klaver og komposition.

Udvalgte værker 

 Symfoni nr. 1 - (i D-dur) (1843-1944) - for orkester
 Symfoni nr. 2 - (i A-mol) (1846) - for orkester

Eksterne henvisninger 
 om Mihaly Mosonyi på www.musicweb-international.com

Komponister fra Ungarn
Pianister fra Ungarn
Lærere
Rudolf Maros

Rudolf Maros (født 19. januar 1917 i Stachy, Tjekkiet, død 3. august 1982 i Budapest, Ungarn) var en ungarsk komponist og bratschist.

Maros studerede komposition og bratsch på Musikkonservatoriet i Budapest hos Zoltan Kodaly og Albert Siklós. Han studerede komposition videre privat hos Alois Haba. Han har skrevet en symfoni, to sinfoniettas orkesterværker, kammermusik, balletmusik, vokalmusik etc. Han spillede bratsch i Budapest Symfoniorkester, og var med i ledelsen på Musikkonservatoriet i Budapest.

Udvalgte værker 

 Symfoni (1956) - for strygeorkester 
 Sinfonietta nr. 1 (1944) - for orkester
 Sinfonietta nr. 2 (1948) - for orkester

Eksterne henvisninger 
 om Rudolf Maros
 om Rudolf Maros på www.musicweb-international.com

Komponister fra Ungarn
Bratschister
Ferenc Szabó

Ferenc Szabo (født 27. december 1902 i Budapest, Ungarn - død 4. november 1969) var en ungarsk komponist, lærer og politiker.

Szabo studerede komposition på Musikkonservatoriet i Budapest , hos bl.a. Zoltan Kodaly. Han har skrevet en symfoni, orkesterværker, kammermusik, en opera, en ballet, filmmusik, instrumentalværker, korværker, vokalmusik etc. Han underviste også som lærer. Szabo emigrerede til Rusland, grundet sine kommunistiske holdninger i både det politiske liv og det musiske miljø under anden Verdenskrig i Ungarn. Han blev en højt respekteret musiker og komponist i det russiske musikmiljø. Szabo flyttede efter krigen tilbage til Ungarn hvor han stadig var aktiv som komponist, nu under det kommunistiske regime ledet af Joseph Stalin.

Udvalgte værker 

 Symfoni "Memento" (1952) - for orkester
 Sinfonietta (1935) - for kammerorkester

Eksterne henvisninger 
 om Ferenc Szabo på www.musicweb-international.com 

Komponister fra Ungarn
Politikere fra Ungarn
Lærere
András Mihály

Andras Mihaly (født 6. november 1917 i Budapest, Ungarn, død 19. september 1993) var en ungarsk komponist, cellist, dirigent, professor og lærer.

Mihaly studerede cello og komposition på Liszt Musik Akademi, og studerede privat hos bl.a. Pal Kadosa. Han arbejdede som cellist og kordirigent, og var lærer og professor i komposition på Musikkonservatoriet i Budapest.
Mihaly har skrevet tre symfonier, orkesterværker, kammermusik, opera, koncertmusik, og instrumentalværker.

Udvalgte værker 

 Symfoni nr. 1 "Sinfonia da Requiem" (1946) - for kor og orkester
 Symfoni nr. 2 (1950) - for orkester
 Symfoni nr. 3 (1962) - for orkester
 Klaverkoncert (1954) - for klaver og orkester
 Cellokoncert (1963) - for cello og orkester

Eksterne henvisninger 
 om Andras Mihaly på www.musicweb-international.com

Komponister fra Ungarn
Cellister
Dirigenter
Professorer
Lærere
Personer fra Budapest
Jürg Baur

Jürg Baur (født 11. november 1918 i Düsseldorf, Tyskland - død 31. januar 2010) var en tysk komponist, pianist og lærer.

Baur studerede komposition og klaver på Musikhøjskolen i Köln (1937-1948). Han har skrevet fire symfonier, orkesterværker, kammermusik, opera, instrumentalværker etc. Baur var i den første del af sit liv inspireret af Bela Bartok, men senere slog han over i tolvtone teknik inspireret af Anton Webern. Han var lærer i komposition på Robert Schumann Højskolen i Düsseldorf og senere på Musikhøjskolen i Köln (1965-1990). Modtog bl.a. Robert Schumann Prisen (1957), og blev æresmedlem af det Tyske Musikråd (1988). Baur´s speciale var orkestermusikken, og specielt symfonierne og koncerterne som hører til hans hovedværker.

Udvalgte værker 

 Symfoni nr. 1 "Sinfonia Montana" (1953) - for orkester
 Symfoni nr. 2 "Sinfonia Breve" (1974) - for orkester
 Symfoni nr. 3 "Sinfonia Pathetic" (1983 - for orkester
 Symfoni nr. 4 "Sinfonia sine Nomine" (1999) - for orkester
 Romano Koncert (1982) - for obo og orkester 
 Kammerkoncert "Jagten på den forsvundende Tid" (1975) - for blokfløjte og kammerorkester

Eksterne henvisninger 
 om Jürg Baur på www.musicweb-international.com

Komponister fra Tyskland
Pianister fra Tyskland
Lærere
Betydning (lingvistik)

Indenfor lingvistik er betydning den information eller de begreber, som en afsender ønsker at overbringe, eller overbringer, gennem kommunikation til en modtager.

Flertydighed kan føre til forvirring om hvad der overbringes, siden den eksisterende kontekst kan føre til forskellige fortolkninger af betydning. Mange ord har på mange sprog flere definitioner. Flertydighed er et resultat af et brud på identitetsprincippet i konteksten for udvekslingen af information. Særligt afsenderen kan være fysisk fraværende og kontekster kan adskille sig eksplicit, såsom det er tilfældet når modtager er en læser og afsender er en skribent.

Henvisninger 

Lingvistik
Leksikon (flertydig)

Leksikon eller lexicon kan henvise til flere ting:
 Et leksikon er et samlet opslagsværk af stof indenfor et eller flere fagområder
 Leksikon (lingvistik) er indenfor lingvistikken et sprogs samlede mængde af leksemer
 Afledt heraf bruges leksikon somme tider som et synonym for en ordbog
 DLR Lexicon, en bygning i Dún Laoghaire i Irland
 Lexicon (firma), et firma der fremstiller lydudstyr
 Lexicon Branding, en brandingvirksomhed
 Lexicon Pharmaceuticals, en biofarmaceutisk virksomhed
 Lexicon (spil), et rollespil spillet gennem Wiki-software
 Lexicon Gaming Convention, en messe der afholdes i Lexington i Kentucky i USA
 Leksikon (matematik), et reelt tal, der er disjunktivt til alle grundtal
 Lexicon (roman), en roman af Max Barry, udgivet i 2013
 Lexicon (program), et tekstredigeringsprogram
 Lexicon (skrifttype), en skrifttype designet af Bram de Does
 Lexicon Tower, en blok nær Old Street Roundabout i London
 Lexicon, WordGirls hjemplanet i tv-serien af samme navn
 Lex Icon, et kaldenavn brugt af den norske black metal-musiker Stian Arnesen (også kendt under navnet Nagash)
 Suda, somme tider kaldet Suda Lexicon eller Suidias' Lexicon
 The Harry Potter Lexicon
 Lexicon (album), et album af den britiske sanger Will Young
Leksikon (lingvistik)

Indenfor lingvistikken er et leksikon et sprogs beholdning af leksemer. Ordet stammer fra græsk  (lexicon), neutrum af  (lexikos) der betyder "af eller for ord."

Vilkårligheden i et givent sprogs tegn nødvendiggør et ordforråd af en vis størrelse for at kunne kommunikere effektivt, og mængde af vilkårlige tegn, der er forbundne til specifikke betydninger i et sprog kaldes sprogets leksikon. Ikke alle betydninger i et sprog er repræsenterede af enkelte ord - semantiske begreber er ofte indlejrede i sprogets morfologi eller syntaks i form af grammatiske kategorier.

Henvisninger 

Sprogforskning
Aspiration (fonetik)

Aspiration er en fonetisk betegnelse, som vedrører den luftstrøm som kan følge en obstruent. Tegnet for aspiration i Det internationale fonetiske alfabet (IPA) er . Uaspirerede konsonanter markeres som regel ikke, men der findes et tegn for ikke-aspiration i det udvidede IPA-alfabet, . Luftstrømmen kan også komme før obstruenten ved såkaldt præaspiration.

Fonetik
Prosodi

Prosodi (af græsk: prosodi’a, af pros, til, og ode, -sang) kan henvise til:

 Prosodi (græsk), teori og praksis af græsk versificering
 Prosodi (latin), studiet af latinsk versificering
 Prosodi (lingvistik), tales suprasegmentære egenskaber
 Prosodi (musik), det at sætte ord til musik
 Prosody (software), en multiplatform XMPP-server skrevet i Lua
 Metrik (verslære), verseteksts rytmiske struktur
 Arabisk prosodi, studiet af poetisk metrik i arabisk
 Semantisk prosodi, måden neutrale ord kan opfattes som positive eller negative
 Emotionel prosodi, opfattelse af følelser i tale
Summer Tour -97

Summer Tour -97 er et opsamlingsalbum af den svenske sangskriver og musiker Eddie Meduza fra 1997. Albummet indeholder sange på engelsk og en instrumentel sang.

Spor 
Alle sange skrevet og komponeret af Errol Norstedt.

Sangenes oprindelse 

 Spor 1 Side A: Radio Abonnerad.
 Spor 2 Side A: Radio Abonnerad.
 Spor 3 Side A: Radio Abonnerad.
 Spor 4 Side A: Rätt Sorts Råckenråll.
 Spor 5 Side A: Rätt Sorts Råckenråll.
 Spor 1 Side B: Dårarnas Julafton.
 Spor 2 Side B: Dårarnas Julafton.
 Spor 3 Side B: Originaltitel: "I'm Feeling Fine, Fine", Dårarnas Midsommarafton.
 Spor 4 Side B: Jubelidioterna.
 Spor 5 Side B:  Originaltitel: "Kukrunkarboogie", Jubelidioterna.

Referencer 
Eddie Meduza-album
Opsamlingsalbum fra 1997
Album fra 1997
Samfjorden

Samfjorden er en fjordarm af Harøyfjorden i den tidligere Haram, nu Ålesund kommune ved Brattvåg på Sunnmøre, i Møre og Romsdal fylke i Norge. Fjorden har indløb i nord mellem Arhaugenset på Synnaland i vest og Mannaberghaugan (Hellandshavn) i øst og går 7,5 kilometer mod syd til bunden.

Brattvåg ligger på vestsiden lige indnfor indløbet og  herfra går der færge nordover til Dryna, Skuløya og Fjørtofta. 

Fjorden er mellem 300 meter og 1 kilometer bred. I enden ligger Håvik og Straumen, over Straumen krydser fylkesvej 659 fjorden, og går nordover til Brattvåg langs vestsiden. Syd for Straumen ligger brakvandssøen Skulstadhavet. Fjordens største dybde er over 70 meter.

Kilder og henvisninger 

Fjorde i Møre og Romsdal
Ålesund
Formel 1 2019

Formel 1 2019 var 2019-sæsonen af verdensmesterskabet i Formel 1. Det var 70. gang, mesterskaberne blev afholdt. Der var ti deltagende konstruktører og tyve kørere, som begyndte sæsonen 17. marts på Albert Park i Melbourne og sluttede 1. december på Yas Marina Circuit i Abu Dhabi.

Sæsonkalender

Teams og kørere

Resultater 

Noter:

Kørernes mesterskab 

Noter:
 † – Kørere afsluttede ikke Grand Prix'et, men blev klassificeret fordi de gennemførte mere end 90 % af løbsdistancen.

Konstruktørmesterskabet 

Noter:
 † – Kørere afsluttede ikke Grand Prix'et, men blev klassificeret fordi de gennemførte mere end 90 % af løbsdistancen.

Referencer

Eksterne henvisninger 
 
 Fédération Internationale de l'Automobile
Midfjorden

Midfjorden eller Mifjorden er en fjord eller et sund i Molde, Vestnes og Ålesund kommuner i Møre og Romsdal. Fjorden dannes af øerne Midøya og Otrøya og fastlandet i syd, fra Tautra til Dryna. Fjorden har indløb mellem Skor og Helland og går 23 kilometer mod øst, hvor Julsundet går nordover og Moldefjorden og Romsdalsfjordens hovedgren fortsætter videre østover mod Åndalsnes. Midfjorden er 2-3 km bred, over 200 meter dyb og fri for skær. Ved Dryna munder den ud i Harøyfjorden. Romsdalsfjorden i vid betydning omfatter også Midfjorden og alle strækninger og forgreninger indenfor. Midfjorden omtales også som en del af Moldefjorden.

På sydsiden af fjorden går tre fjordarme mod syd. Disse er Vatnefjorden, Vestrefjorden og Tomrefjorden. Øen Tautra ligger midt i fjorden nord for indløbet til Tomrefjorden. Møreaksen planlægger en undersøisk tunel fra Otrøy til fastlandet under Tautra. 

Midsund ligger i sundet med samme navn på nordsiden af fjorden. Af andre steder på nordsiden af fjorden finder man Sør-Heggdal og Nord-Heggdal. På sydsiden ligger Rekdal. Riksvei 661 går langs sydsiden av fjorden. Fylkesvej 202 går på nordsiden af fjorden på Otrøya, mens fylkesvej 204 går på sydsiden af Midøya og riksvei 668 går på sydsiden af Dryna.

Kilder og henvisninger 

Fjorde i Møre og Romsdal
Molde
Ålesund
Vestnes
Jyske mesterskab 1929-30 (fodbold)

Det jyske mesterskab i fodbold 1929-30 var den 32. udgave af turneringen om det jyske mesterskab i fodbold for herrer organiseret af Jydsk Boldspil-Union. AaB vandt turneringen for syvende gang og tangerede dermed AGFs rekord for flest tiler. Vinderen af turneringen kvalificerede sig til Provinsmesterskabsturneringen 1929-30.

Det bedste hold i hver af de to kredse, som ikke i forvejen spillede i Danmarksturneringen, kvalificerede sig til Oprykningsserien 1930-31. Det blev Aalborg Freja og Esbjerg fB, der kvalificerede sig, idet Horsens fS og AaB allerede spillede i Danmarksturneringen.

Nr. seks i hver af de to kredse spillede en kvalifikationskamp mod finalisterne fra JBUs A-række. Efter otte sæsoner i den jyske mesterskabsrække blev det Viborg FF, som rykkede ned, efter at have tabt til AIA fra Aarhus.

JBUs Mesterskabsrække

Nordkredsen 
AaB deltog samtidig i Mesterskabsserien 1929-30 og AGF i Oprykningsserien 1929-30.

Sydkredsen 
Horsens fS deltog samtidig i Mesterskabsserien 1929-30 og Esbjerg fB i Oprykningsserien 1929-30.

Finale 
Finalen mellem de to kredsvindere blev afgjort over to kampe. For første gang blev der spillet både ude og hjemme i stedet for på neutrale baner.

AaB vandt finalen med fire point mod nul.

Op- og nedrykningsslutspil 
Vinderen af JBU A-rækkens nordkreds, AIA, spillede mod nr. seks fra nordkredsen i JBUs Mesterskabsrække, Viborg FF. Vinderen af JBU A-rækkens sydkreds, Kolding IF, spillede mod nr. seks fra sydkredsen i JBUs Mesterskabsrække, Haderslev FK. I kampen mellem Viborg og AIA skete det usædvanlige, at AIA scorede fire mål på fire minutter.

AIA rykkede op i Mesterskabsrækkens nordkreds. Viborg FF rykkede ned.

Haderslev forblev i Mesterskabsrækken.

Kilder

Øvrige kilder

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
Louis le Normand de Bretteville

Louis le Normand de Bretteville (9. december 1780 i Calvados - 8. november 1847 i Aalborg) var en dansk officer af fransk adelig oprindelse.

Faderen Louis-Claude Le Normand de Bretteville var adelig og officer hos Ludvig 16. og udvandrede med familie til Danmark under den franske revolution.

de Bretteville blev som 15-årig optaget som frikorporal ved 3. Jyske Infanteriregiment i Aalborg. Karrieren fører til ansvaret for at hjælpe de sårede soldater i slaget ved Holsten i 1813, og han udnævnes samme år til ridder af Danneborg. Efter freden med Frankrig i 1815 blev han en del af det 5.000 mand store danske besættelsesbidrag, og fra januar 1816 til efteråret 1818 var han udstationeret i Nordfrankrig. Han havde til opgave at organisere lazaret-væsenet og var både fagligt og sprogligt på hjemmebane.

Efterhjemkomsten forsøger han ved forskellige opfindelser at afhjælpe en anstrengt økonomi; dog uden held. Sidst i 1820-erne blev han gift med Magarethe Magdalene Petersen og de fik i 1827 datteren Fany Lodovica. Familien blev i København, men han var udstationeret i Holsten og fra 1829 permanent i Aalborg.

I 1842 blev han udnævnt til regiments- og garnisonschef i Aalborg. Regimentet stod overfor at skulle reduceres til en bataljon og regimentsmusikken bortfalde; han gør sin indflydelse gældende og opnår at beholde musikken i Aalborg. Han ydede også en stor indsats for forskønnelse af det militære område, som sidenhen blev til Karolinelund. Fra 1837 tog datteren ophold hos ham i Aalborg. Han blev pensioneret i 1845 og koncentrerede sig herefter om hendes uddannelse.

Han blev i 1845 udnævnt til æresborger i Aalborg og fik i 1876 Brettevillesgade nær Karolinelund opkaldt efter sig.

Referencer 

Officerer fra Danmark
Louis le Normand
Danskere i 1800-tallet
Riddere af Dannebrog
Creed (parfume)

Creed er et multinationalt parfumefirma med hovedsæde i Paris, Frankrig. Det blev oprindeligt etableret i England som et skrædderhus i 1790 af forgængerne til den fransk-britisk modedesigner Charles Creed. Det blev berømt for sine parfumer i 1980'erne.

Liste over parfumer 

 2000 Fleurs
 Acier Aluminium
 Acqua Fiorentina
 Amalfi Flowers
 Ambre Cannelle
 Angélique Encens
 Aubepine Acacia
 Aventus
 Aventus Cologne
 Aventus for Her
 Baie de Genievre
 Bayrhum Vetiver
 Bois de Cedrat
 Bois de Santal
 Bois du Portugal
 Chevrefeuille
 Citrus Bigarrade
 Cuir de Russie
 Cypres Musc
 Epicea
 Erolfa
 Fantasia de Fleurs
 Feuilles Vertes
 Fleurs de Gardenia
 Fleur de Thé Rose Bulgare
 Fleurissimo
 Fleurs de Bulgarie
 Green Irish Tweed
 Green Valley
 Herbe Marine
 Himalaya
 Imperatrice Eugenie
 Irisia
 Jardin d'Amalfi
 Jasmal
 Jasmin Imperatrice Eugenie
 Les Floralies
 Love in Black
 Love in White
 Millesime 1849
 Millesime Imperial
 Neroli Sauvage
 Olivier Creed Eau de Cologne/Toilette (not fully confirmed)
 Orange Spice
 Original Santal
 Original Vetiver
 Private Collection Tabarome
 Pure White Cologne
 Rosalie
 Royal Ceylan
 Royal Delight
 Royal English Leather
 Royal Mayfair
 Royal Oud
 Royal Princess Oud
 Royal Service
 Royal Scottish Lavender
 Royal Water
 Santal Imperial
 Scent of Oger
 Selection Verte
 Silver Mountain Water
 Spice and Wood
 Spring Flower
 Sublime Vanille
 Tabarome Millesime
 Tubereuse Indiana
 Vanisia
 Verveine Narcisse
 Vetiver
 Viking
 Virgin Island Water
 White Flowers
 Windsor
 Ylang Jonquille
 Zeste Mandarine
 Zeste Mandarine Pamplemousse

Referencer

Eksterne henvisninger 

 
 

Beklædningsvirksomheder fra Frankrig
Parfume
Etableret i 1790
Luksusmærker
Kosmetikvirksomheder fra Frankrig
Provinsmesterskabsturneringen 1929-30

Provinsmesterskabsturneringen 1929-30 var den 17. udgave af en fodboldturnering for herrer organiseret af DBU, hvor den bedste klub fra hver af de fem lokalunioner kæmpede om Provinsmesterskabet. Turneringen blev for anden gang vundet af B 1913.

1. runde

2. runde

Finale

Kilder

Kilder/henvisninger 
Johannes Gandil (1939): Dansk fodbold, Sportsbladets forlag.
Frits Ahlstrøm (1990): Guinness Fodboldbog 1990, Lindhardt og Ringhof.

Se også 
Provinsmesterskabsturneringen
Københavnsserien

Fodboldturneringer i Danmark
DBU
Ŕ

Ŕ, ŕ eller R krog er et alternativ til bogstavet R i sprog som Viosisk, Jinisasisk og Tenisisk samt andre mindre sprog. Før sprogreformen i 1956 blev R udtalt [ r ] (ofte kaldt "rullet r"), hvorimod Ŕ blev udtalt [ ɹ ] (som i det danske ord: "er", også kaldt "blødt r")

I dag er skelningen mellem Ŕ og R kun skriftlig, derfor har "krogen" over R umiddelbart ingen ændring på bogstavets funktion eller udtale. Stavningen bevares dog stadig, men der har været tale om, at få Ŕ fjernet helt.

Bogstaver
Steven Bergwijn

Steven Bergwijn (født 8. oktober 1997) spiller for Ajax Amsterdam. Han spiller venstre midtbane.

Referencer

Eksterne henvisninger 

Fodboldspillere fra Tottenham Hotspur F.C.
Fodboldspillere fra Holland
Deltagere ved verdensmesterskabet i fodbold 2022
Afledning

Afledning beskriver indenfor lingvistikken en morfologisk process, som danner nye leksemer af allerede eksisterende leksemer. Leksemerne fisker og fiskeri (som i: en fisker, industrielt fiskeri) er for eksempel afledninger af udsagnsordet at fiske. Se også bøjningsform.

Grammatik
Marcel Rubin

Marcel Rubin (født 7. juli 1905 i Wien, Østrig - død 12. maj 1995) var en østrigsk komponist, pianist, dirigent og kritiker.

Rubin studerede klaver og komposition på Musikkonservatoriet i Wien hos bl.a. Richard Robert og Franz Schmidt. Flygtede fra Østrig grundet nazismen, først til Frankrig nærmere Paris, hvor han studerede komposition privat hos Darius Milhaud, senere til Mexico City, hvor han blev fast repetitør og akkompagnatør på klaver på operahuset, hvor han også dirigerede en række af sine egne kompositioner.
Rubin har skrevet 10 symfonier, orkesterværker, kammermusik, instrumentalværker, scenemusik, korværker og vokalmusik. Han vendte tilbage til Wien efter anden Verdenskrig, og blev kritiker og præsident for foreningen af autorer, komponister og musikforlæggere i Østrig.

Udvalgte værker 

 Symfoni nr. 1 (1927-1928 rev. 1957) - for orkester
 Symfoni nr. 2 (1937, rev. 1974) - for orkester
 Symfoni nr. 3 (1939, rev. 1962) - for orkester
 Symfoni nr. 4 "Vredens dag" (1943-1944, rev. 1972) - for kor og orkester
 Symfoni nr. 5 (1964-1965) - for orkester
 Symfoni nr. 6 (1973-1974, rev. 1983) - for orkester
 Symfoni nr. 7 (1976-1977) - for orkester
 Symfoni nr. 8 (1980) - for orkester
 Symfoni nr. 9 (1984) "Efter A. Silesius" - for orkester
 Symfoni nr. 10 "Hyldest til Chartres" (1986) - for orkester
 Sinfonietta (1965-1966) - for strygeorkester
 Sinfonietta Koncertante (1993) - for violin, fagot, trompet og kammerorkester
 "Byen" (1933 rev 1980) - balletmusik

Eksterne henvisninger 
 om Marcel Rubin på www.musicweb-international

Komponister fra Østrig
Pianister fra Østrig
Dirigenter fra Østrig
Kritikere
Paul Dessau

Paul Dessau (født 19. december 1894 i Hamborg - død 28. juni 1979 i Königs Wusterhausen, Tyskland) var en tysk komponist, dirigent, pianist, violinist og lærer.

Dessau studerede violin på Klindworth-Scharwenka Musikkonservatoriet  i Berlin. Han studerede klaver og komposition i Hamborg, og blev efter første Verdenskrig dirigent på Kammerspillene i Hamborg. Han blev kapelmester ved operahusets orkester i Köln, og i Mainz (1919-1923) og på den Statslige Opera i Berlin (1923-1925) under dirigenter som Otto Klemperer og Bruno Walter.
Dessau har skrevet 2 symfonier, orkesterværker, kammermusik, scenemusik, operaer, vokalmusik, filmmusik, instrumental musik for mange instrumenter. Flygtede fra Nazisterne under anden Verdenskrig først til Frankrig, dernæst USA, hvor han slog sig ned I Hollywood, og blev filmkomponist og skrev musik til film, som feks Walt Disneys tidlige tegnefilm Alice. Dessau slog sig efter anden Verdenskrig igen ned i Tyskland, nærmere Berlin, hvor han blev lærer i komposition på den Statslige Skuespillerskole i Berlin-Oberschöneweide. Han var nær samarbejdspartner og ven med Bertolt Brecht. Dessau var mest kendt for sine operaer og skuespilmusik.

Udvalgte værker 

 Symfoni i en sats (nr. 1) (1926) - for orkester
 Symfoni nr. 2 (1934 rev. 1962) - for orkester
 Orkestermusik nr. 3 "Lenin" (1969) - for kor og orkester
 "Bach variationer" (1963) - for stort orkester
 "Til minde om Bertolt Brecht" (1956-1957) - for stort orkester
 "Lukullus Dom" (1949-1951) - opera (med tekst af Bertolt Brecht)
 "4 Alice Film" (1928-1929) - tegnefilm af Walt Disney
 "Frihed" (1936) - sang
 "International Krig Primer" (1944-1945) - for solister, blandet kor og instrumenter

Eskterne henvisninger 
 om Paul Dessau på www.musicweb-international.com

Komponister fra Tyskland
Komponister fra USA
Pianister fra Tyskland
Violinister fra Tyskland
Dirigenter fra Tyskland
Lærere